Ania ti Sekreto ti Naragsak a Pamilia?
Panagkunam . . .
ayat?
kuarta?
adda pay sabali?
TI KUNA TI BIBLIA
“Naragsak dagidiay dumdumngeg iti sao ti Dios ken mangsalsalimetmet iti dayta!”—Lucas 11:28, Baro a Lubong a Patarus.
TI MAIPAAYNA KENKA NO PATIEM DAYTA
Maadda ti napudno nga ayat.—Efeso 5:28, 29.
Maadda ti napasnek a panagraem.—Efeso 5:33.
Maadda ti napaypayso a panagtalek.—Marcos 10:6-9.
MAPAGTALKANTAYO KADI TI KUNA TI BIBLIA?
Wen, gapu iti dua a rason:
Ti Dios ti Namunganay iti pamilia. Kuna ti Biblia a ni Jehova a Dios ti “nakautangan ti tunggal pamilia . . . ti naganna.” (Efeso 3:14, 15) Iti sabali a pannao, naadda ti pamilia gapu ta ni Jehova ti nangbuangay iti dayta. Apay a napateg dayta?
Usigem: No makaramanka iti naimas a putahe ket kayatmo a maammuan dagiti ramen ken rekadona, siasino ti pagdamagam? Siempre, daydiay nagluto.
Umasping iti dayta, no kayattayo a maammuan dagiti ramen ti naragsak a pamilia, ammuentayo dagita ken Jehova ta isu ti Namunganay iti urnos ti pamilia.—Genesis 2:18-24.
Maseknan ti Dios kadakayo. Pagsayaatan dagiti pamilia no agpabalakadda ken Jehova babaen ti Saona. Apay? “Agsipud ta isu maseknan kadakayo.” (1 Pedro 5:6, 7) Sipapanunot ni Jehova iti pagimbaganyo—ket kanayon a pagsayaatantayo dagiti balakadna!—Proverbio 3:5, 6; Isaias 48:17, 18.
PANUNOTEM
Kasanoka nga agbalin a nasayaat nga asawa a lalaki, asawa a babai, wenno nagannak?
Sungbatan dayta ti Biblia iti EFESO 5:1, 2 ken COLOSAS 3:18-21.
ilo_Latn ilo_Latn ace_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn